אנשי נהלל יקרים,

פשוט לומר תודה,

לפני כשנתיים התחלנו במסע מיוחד. לא היינו מוכנים לקרב ולא למאבק

באויב טמיר, נעלם ואכזר שהתקיף במפתיע, ללא הנחות או הקלות.

לאורך כל התקופה ליוויתם אותנו, התעניינתם, עודדתם ותמכתם.

עפר זכה לחיבה וידידות מכולם – בטלפון, בביקורים ובפגישות חטופות כשצעד

ברחבי העיגול.

בשבוע החולף כולכם הייתם נוכחים. דאגתם לעוגות, עוגיות, בישולים ומטעמים מנחמים. עטפתם אותנו.

אני רוצה להודות מעומק הלב גם לצוות המרפאה, לוועדת חסד של אמת, לוועדת רוחה ובטחון.

על כל אלה ועוד הרבה תודה גדולה.

 אצילית והבנות